Katarine Zalian-Manukian

Katarine Zalian-Manukian, jaiotzez Zalian, (; XIX. mendea – Mosku, 1965) armeniar erizain eta politikaria izan zen, Armeniako Errepublika Demokratikoko lehen hiru emakume diputatuetako bat.

 Bizitza 
Erizain moduan trebatu ondoren, hainbat umezurtztegitan lan egin zuen. 1917an, Erevanen, Aram Manukian politikariarekin ezkondu zen, umezurtztegietako batean ezagutu zuena. 1918an alaba bat izan zuten, Seda, eta 1919ko urtarrilean, alabak lau hilabete zituela, Aram Manukian tifusak jota hil zen. «Amak umezurztegietan ematen zuen denbora guztia, eta aita beti lanpetuta zegoen. Ziurrenik ez zuten inoiz lortu familia-bizitza normal bat egitea», idatzi zuen Seda Manukianek.

1919ko hauteskundeetan, Katarine Zalian-Manukian, Armeniako Iraultza Federazioa alderdiko kide zela, Armeniako Errepublikako parlamenturako hautatu zuten. Hiru emakume diputatuetako bat bihurtu zen, Berjouhi Bardizbanian-Parseghian eta Varvara Sahakianekin batera. Osasun batzordean lan egin zuen eta Armenia irentsi zuen epidemia garaian umezurtz eta errefuxiatuei lagundu zien. 

1920an, Armenia boltxebikeen kontrolpean geratu zenean, Katarine Zalian-Manukian Krasnodarrera joan zen senarraren familiarekin bizitzera jazarpen politikoaren ondorioz. Zazpi urte geroago Armeniara itzuli zen, han osasun-langileak behar zirelako, eta bertan aritu zen 1937ra arte. Moskun hil zen 1965ean.

 Erreferentziak 

 Kanpo estekak 

Kategoria:Armeniako politikariak
Kategoria:Emakume politikariak
Kategoria:XX. mendeko politikariak
Kategoria:Diputatuak
Kategoria:Erizainak
Kategoria:Moskun hildakoak